तारे
जादूगर हैं ये तारे
एक दूसरे से कितने न्यारे
[bookmark: _GoBack]नभ में स्थिर ठहरे
भुला देती हैं दुःख सारे।
 
ये दिखें या न दिखें
इनकी सोच से ही खिलती हूं मैं
सूनापन से घिरी तो भी
इनसे खुशी से भर जाती हूं मैं।

रात - यात्रा की पारियां हैं ये
आनंद की दरिया हैं ये
जीने की आस्था देती हैं ये
राशि – सी आहिस्ता दिखती हैं ये।

गहरी एहसास हैं ये तारे
वर्णन से परे हैं ये तारे
केवल अपने अस्तित्व से
अकथनीय एहसान करती हैं ये तारे।

द्वंद्व 
बैठे - बैठे खयाल आता है
कि मुझमें कितना द्वंद्व है।
मिला तो जीवन में सब कुछ है
किन्तु शिकायत मेरे पीछे है।

मौन रहूं तो पूछता है दिल
'खुद को व्यक्त नहीं करोगे तुम?'
बात करूँ तो पूछता है मन
'सुनती हो क्या किसी की तुम?'

शांत -  स्थिति में रहूं तो
'ओ निरुत्साहि!' गूंजता है मन,
उछलकर कहीं कदम रखी तो
'खाक है यह इस नश्वर जग में,
इतना क्यों कूद रही हो तुम ?'
ऐसे होते हैं चिंतन।

मजबूर जब होती हूं मैं
सोचती हूं दुआ तो मांगूँ
'सर्वज्ञ को बताओगे क्या?'
ऐसे चिढ़ाता है मेरा मन।

ऐसे द्वंद्व तो रहेंगे ही
है कोई जिसमें ये नहीं ?

 एक विकल्प को समझ सही
 और आगे बढ़ ओ राही ।	

- संजना. एस.

